Meeri
Taivaanvallat, joiden suojaa
 kaino sydän aina saa,
 muilla mailla viipyessäin,
 Meeriä te varjelkaa!
 Immen hempi, sulo ruumis,
 puhdas niinkuin teidänkin,
 Meerin armas mielenhyvyys
 jääköön taivaan turvihin.

 Leyhkät häntä liekutelkoot,
 vienot, kuin hän itse on;
 ilma, jota hengittää hän,
 rintaan rauhaa tuokohon.
 Enkelit! kun pois mun kauas
 tieni vie, hänt’ turvatkaa!
 Immen sydän olkoon mulle
 muilla mailla kotimaa!